UEFA Champions League finalen 2009-10 blev spillet den 22. maj 2010 klokken 20:45 på Santiago Bernabéu i Madrid mellem tyske Bayern München og italienske Inter. Stadionet, hjemmebanen for Real Madrid C.F., har afholdt tre tidligere finaler i Mesterholdenes Europa Cup/UEFA Champions League, i 1957, 1969 og 1980. Det var første gang, at en finale i UEFA Champions League blev spillet på en lørdag. Howard Webb fra England blev udnævnt til at dømme finalen.